
Sažetak 


Članak obrađuje proces demuzealizacije i resakralizacije pobočnog 
oltara Preobraženja Gospodinova koji je stotinjak godina čuvan u 
Muzeju grada Zagreba, od čega je posljednja desetljeća proveo u depou. 
Porijeklom iz kapele svetih Fabijana i Sebastijana u Kučama, danas 
župa Vukovina, a nekad Staro Čiče, oltar je bio uklonjen pred rušenje 


stare drvene kapele 1909. godine i gradnju nove zidane koja je potom 
uslijedila na istom mjestu. Prije povrata u kapelu oltar je restauriran, a 
usporedna povijesnoumjetnička i restauratorska istraživanja otkrila su 
niz dosad nepoznatih činjenica, uključivo dataciju, prethodne posvete 
oltara, naručitelja/donatora i slijed njegovih selidbi. 


Ključne riječi: Kuče, Staro Čiče, demuzealizacija, resakralizacija, drveni oltar, 17. stoljeće, Johannes Komersteiner, Muzej 


grada Zagreba 


S obzirom na to da su oltari iz prve polovice 17. stoljeća u 
kontinentalnoj Hrvatskoj toliko prorijeđeni da je sačuvano 
tek nekoliko više ili manje preinačenih cjelina ili fragmenata, 
dragocjene su nam sve nove spoznaje o njima, osobito kada 
se radi o umjetninama visoke umjetničke razine.' Kada se 
tome pridruži podatak da se jedan takav oltar nakon gotovo 
stoljeća pohrane u muzeju vraća u crkvu negdašnjem vlasni- 
ku, razloga je više nego dovoljno da se nađe u žarištu našeg 
zanimanja te da, po prvi put, bude predmet cjelovitijega 
povijesnoumjetničkog istraživanja. Nove spoznaje proistekle 
su iz usporednog materijalnog i arhivskog istraživanja oltara 
Preobraženja Gospodinova iz Muzeja grada Zagreba koji je 
prije povrata negdašnjem vlasniku — danas župi Vukovina 
— restauriran u Hrvatskom restauratorskom zavodu (sl. 1). 


Oltar Preobraženja Gospodinova u Muzeju grada Zagreba 


Oskudnom broju u većoj ili manjoj mjeri očuvanih drvenih 
retabala iz prve polovine 17. stoljeća u sjevernoj Hrvatskoj 
pripada i oltar koji se više od stotinu godina nalazio u 
fundusa Muzeja grada Zagreba. Riječ je o nekadašnjemu 
bočnom oltaru iz kapele sv. Fabijana i Sebastijana u naselju 


Kuče, danas filijalnoj crkvi Župe Pohoda Marijina u Vu- 
kovini. Povijest tog oltara, sada posvećenog Preobraženju 
Gospodinovu, obilježena je višestrukim promjenama titulara 
i lokaliteta. U Muzej grada Zagreba dopremljen je spletom 
okolnosti. Naime, kako župnik Adam Podolšak detaljno 
izvješćuje u Župnoj spomenici, dotrajala drvena kapela iz 
17. stoljeća u Kučama (sl. 2) porušena je 1909. godine, a 
nova sazidana prema nacrtu arhitekta Hectora Friedricha 
Wilhelma Maria von Eckhela (Trst, 1855. — Zagreb, 1934.)* 
te posvećena 1911. godine.“ Netom prije, 1907. godine, osniva 
se u Zagrebu Gradski muzej (Muzej slobodnog i kraljevskog 
glavnog grada Zagreba) potporom Družbe Braće Hrvatskoga 
Zmaja, ponajviše zahvaljujući zalaganjima prvoga velikog 
meštra Družbe — Emilija Laszowskog (Brlog kraj Ozlja, 
1868. — Zagreb, 1949.), svestranog povjesničara, arhivista 
i njegova prvog ravnatelja i kustosa. Gotovo istovremeno 
Laszowski zajedno s povjesničarem Jankom Barlčom (Bu- 
danje kod Vipave, 1869. - Zagreb, 1941.) obilazi spomenike 
turopoljskoga kraja. Barlč je prvi, 1909. godine, objavio 
kratak povijesni pregled kapele u Kučama s opaskom da su 
joj »izbrojani dani, jer se ima do skora porušiti i mjesto nje 
sagraditi nova.« Njihovo istraživanje rezultiralo je nezaobi- 
laznom monografijom u četiri sveska »Povijest plem. Općine 
Turopolja nekoć Zagrebačko polje zvane«, čijije drugi svezak 

1. Kuče, kapela sv. Fabijana i Sebastijana, oltar Preobraženja Gospodinova nakon restauriranja (foto: N. 


Oštarijaš, 2017., Fototeka HRZ-a) 


Kuče, chapel of St Fabian and St Sebastian, altar of the Transfiguration after the restoration works 


»Općinske uredbe, povijest crkvi i odnosi nekih crkvenih 
redova prema općini turopoljskoj« izdan 1911. godine. U 
njemu su prikupljeni ažurirani podaci poput onoga da se 
nova zidana kapela u Kučama »doista već i gradi«,Z premda 
je publicirana fotografija glavnog oltara i djelomice svetišta 
ona ista kao i prije objavljena u Barlčovu članku iz 1909. go- 
dine dok je još drvena kapela stajala, dakle, prije 8. kolovoza 
1909. godine. Barlč i Laszowski u kapeli zatiču inventar od 
kojega je u novoizgrađenoj kapeli zadržan samo spomenuti, 
obnovljen i preinačen glavni oltar, dok o sudbini preostalih 
umjetnina koje su bile uklonjene ne donose vijesti. Dio tog 

inventara nestao je bez traga, no jedan dio dopremljen je u 
Gradski muzej, bez sumnje zahvaljujući netom uspostavlje- 
nom kontaktu župnika Podolšaka s Laszowskim koji ga je, 
vrlo vjerojatno, potaknuo da inventar iz porušene drvene 
kapele pokloni novoutemeljenom Muzeju. Naime, otvore- 
nim pozivima u dnevnom tisku poticalo se »rodoljubivo 
gradjanstvo zagrebačko, kao i sve hrvatske rodoljube« da 
pomognu oblikovati fundus predmetima koji su »važni po 
kulturu i historiju grada Zagreba i neposredne okoline«, a da 
je odaziv bio uspješan svjedoče objave brojnih darovatelja." 
U predmetnim muzejskim karticama u Katalogu predmeta 

3. Oltar Preobraženja Gospodinova, detalj lijevoga velikog reljefa 
(foto: G. Tomljenović, 2017., Fototeka HRZ-a) 


Altar of the Transfiguration, detail of the large relief to the left 

2. Negdašnja drvena kapela sv. Fabijana i Sebastijana u Kučama (Mu- 
zej Turopolja, presnimak Joze Vranića iz 1978. u Fototečnoj službi 
Ministarstva kulture, neznani autor) 


Former wooden chapel of St Fabian and St Sebastian in Kuče 


muzeja, koje je Laszowski osobno inventirao, zabilježio je 
da su predmeti iz Kuča dar župnika Muzeju 1911. godine." 
Među evidentiranim umjetninama nalaze se i slika Preobra- 
ženja Gospodinova (ulje na platnu, bez okvira, 105 x 84 cm, 
MGZ361, stari Inv. br. BHZ666) te okvir oltara bez slike s 
akantovim krilima (okvir oltara, drvorezbareno, polikro- 
mirano, 200 x 120 cm, MGZ-362, akantova krila, drvorez- 
bareno, polikromirano, pozlaćeno, MGZ 5681, MGZ 5682 
a, b; stari Inv. br. BHZ670), koji su tema ovoga istraživanja. 





4. Oltar Preobraženja Gospodinova, mali reljef (foto: G. Tomljenović, 
2017., Fototeka HRZ-a) 


Altar of the Transfiguration, small relief 

Dospjevši u Muzej, necjeloviti inventar kapele iz Kuča slo- 
žen je i izložen kao assemblage skrojen od dijelova oltara i 
zasebno dopremljene slike. Izgleda da oltar ni dok je bio u 
kapeli nije imao sačuvane originalne stupove ni oltarna kri- 
la, te da je već tada bio sastavljen od starijeg retabla i dvaju 
nešto mlađih reljefa s anđelima lučonošama koji proviruju 
iz bujnoga, duboko rezanog akantova lišća (sl. 3), kako bi 
se prikrila njegova fragmentarnost. To se može zaključiti 
prema najranijoj predmetnoj kartici u Muzeju prema kojoj 
je zaprimljen »Okvir oltara. Bez slike, sa strane ornamenti 
rezani sa angjelima, koji drže svjećnjake. Gore atika.«'? 
Spomenute reljefe s likovima anđela lučonoša među akan- 
tovim ornamentom pripisala je Nela Tarbuk radionici kipara 
Johannesa Komersteinera (Kitzbihel/Sankt Johann in Tirol, 
prva polovina XVII. stoljeća - Zagreb, oko 1695.), zaključivši 
da se vjerojatno radi o negdašnjim oltarnim krilima glavnoga 
oltara kapele te utvrdivši srodnosti s drugim Komersteine- 
rovim anđelima, posebice onima koji su stajali na glavnom 
oltaru u kapeli sv. Andrije u Lazu.'? S obzirom na sličnosti u 
rezu akanta na glavnom oltaru u Jakuševcu iz 1691. godine, 
kao i spomenute sličnosti s oltarom u Lazu, čije je pretpo- 
stavljeno vrijeme nastanka između 1691. i 1695. godine, Nela 
Tarbuk zaključuje da su i reljefi u Kučama nastali u zadnjem 
desetljeću 17. stoljeća.“ U odnosu na rad majstora Johannesa, 
šake i stopala dosta su grubo rezbareni, stoga je moguće da 
je izrada povjerena i nekom od pomoćnika u radionici. Me- 
đutim, za Komersteinera tipičan postupak dubljenja zjenica 
i šarenica u negativu koji nalazimo na dječjim figurama i 
kipovima anđela, primjerice na skulpturama na bočnim 
oltarima sv. Roka i sv. Marije Magdalene u kapeli sv. Petra 
u Gotalovcu (izvorno iz zagrebačke stolnice), i ovdje je pri- 
sutan. Taj postupak kiparu omogućuje da i bez polikromije 
postigne učinak pogleda, zahvaljujući sjeni koju konkavno 
udubljenje stvara. Spomenimo i još jedan osobito zanimljiv 
detalj. Način na koji su ti akantovi reljefi uz unutarnji rub 
zakrivljeno rezani upućuje da su vrlo vjerojatno nekada bili 
dio lučno uokvirenog otvora, a nije isključena ni mogućnost 
da je akantov ornament gradio oltarnu konstrukciju. U tom 
bi se slučaju radilo o retablu građenom ornamentom akanto- 
va lista (njem. Akanthusaltar) kakvih u nas nema sačuvanih 
prije 1719. godine. 


Cjelina oltara upotpunjena je još jednim manjim reljefom s 
krilatom anđeoskom glavicom koja izranja iz akantove grane 
(sl. 4), a za koji nije zabilježeno dolazi li iz Kuča. Taj je reljef 
bio smješten na čeonu stranu postamenata za nosače na 
predeli. Naglašena simetričnost akantova motiva i njegova 
pojednostavljena forma plitke reljefnosti, uz drugačije mode- 
liranu kosu i lice anđela, upućuju na drugo, za sada, neznano 
autorstvo te je moguće da potječe s nekoga drugog oltara. 


Uvid u muzejske kartice otkriva da je oltar stigao u Muzej s 
već pripojena dva velika reljefa na mjestima nosača, no bez 
pripadajuće oltarne pale, premda su u vrijeme pred rušenje 
drvene kapele Laszowski i Barlč zatekli oltar sv. Antuna 
Padovanskog s pripadajućom slikom.'*“ Ipak, ona se nije 
sačuvala, nego samo istoimena slika koja je također visjela 
na zidu.'" U novome muzejskom okruženju oltar je stoga 
združen sa slikom Preobraženja Gospodinova iz 1762. godine, 
koja je nekoć pripadala bočnom oltaru istoga titulara, a od 

5. Muzej grada Zagreba, stalni postav u Opatičkoj 8, Detalj crkvene 
zbirke, 1945. godine (MGZ, inv. ozn. F-73) 


Municipal Museum of Zagreb, permanent exhibition at Opatička No. 
8, detail of the collection of religious art, 1945 


1799. godine visjela samostalno na zidu jer je oltar posvećen 
novom zaštitniku, svetom Andriji. 


O smještaju oltara u muzejskim prostorima arhivska građa 
nudi tek škrte podatke u kojima često nedostaje dodatni opis 





6. Muzej grada Zagreba, stalni postavu Opatičkoj 20, detalj Dvorane 
VII, prije demontiranja 1959. godine (MGZ, inv. ozn. F-158) 


Municipal Museum of Zagreb, permanent exhibition at Opatička No. 
20, detail of Hall VII before the dismantling in 1959 

7. Muzej grada Zagreba, slika Sv. Antun Padovanski, neznani autor, 
17. stoljeće (MGZ 359) 


Municipal Museum of Zagreb, St Anthony of Padua, anonymous 
painter, 17" century 


nužan za nedvojbenu identifikaciju.'* Osobito su dragocjene 
sačuvane arhivske fotografije stalnog postava u dokumen- 
taciji Muzeja grada Zagreba, gdje se nalazi najraniji snimak 
(sl. 5) stalnog postava iz 1945. godine, kada je oltar bio 
smješten u Opatičkoj 8, pri čemu su mu u neposrednom 
susjedstvu izložene dvije slike također podrijetlom iz Kuča 
(slika Sveti Antun Padovanski (sl. 7) i slika Sveti Nikola).!? U 
idućem postavu u Opatičkoj 20 od 1946. do 1970-ih godina 
i ta se povijesna asocijacija izgubila. Uz njega su tada bile 
izložene kiparske figure Kralja Davida (MGZ-375) i Proroka 
Izaije (MGZ-376) koje su mu svojom visinom od 146 cm, 
odnosno 160 cm, dosezale sve do vijenca (sl. 6). Budući 
da te skulpture neznanoga autora iz 1755. godine potječu s 
bočnoga oltara Presvetoga Tijela Kristovog iz župne crkve 
sv. Marka u Zagrebu, razlog njihovom uparivanju u muzej- 
skom prostoru bio je prije svega estetske prirode.?! Štoviše, 
na fotografiji koju je prema naputku Artura Schneidera 
snimio Ljudevit Griesbach u Muzeju 1937. godine (sl. 8),? 
novokreiranoj oltarnoj cjelini bile su u jednom trenutku 
pridodane još i tri drvorezbarene polikromirane skulpture: 
Bog Otac (MGZ-2615, v. 69 cm), dva mala poklekla putta 
(MGZ-2701, MGZ-2703, v. 34 cm) i rezbarena knjiga (koju 


8. Oltar Preobraženja Gospodinova u Muzeju grada Zagreba (foto: 
Lj. Griesbach, 1937., Schneiderov fotografijski arhiv, SEA 1084; pre- 
snimak u Fototečnoj službi MK pod inv. br. 13949; neg. I1-15351) 


Altar of the Transfiguration, Municipal Museum of Zagreb 


nismo zatekli u depou Muzeja). Ipak, čini se da je tako 
složena cjelina služila samo za jednokratnu potrebu foto- 
grafskog dokumentiranja.“ 


Posljednjih je desetljeća, naime od izrade novoga stalnog 
postava od 1972. do 1975. godine pa sve do danas, oltar 
bio pohranjen u depou jer nije izravno povezan s prošlo- 
šću grada Zagreba te nije bilo naznaka za buduću njegovu 
prezentaciju u muzejskom postavu.“ Na inicijativu Kon- 
zervatorskog odjela u Zagrebu i Župe Pohoda Marijina u 
Vukovini za povratom oltara, Muzej grada Zagreba odgo- 
vorio je pozitivno podržavši uzimanje iz fundusa i povrat 
vlasniku, za što je Hrvatsko muzejsko vijeće i Ministarstvo 
kulture dalo svoju suglasnost 17. prosinca 2014. godine.?? 
Time je usuglašena i uspješno provedena demuzealizacija 
oltara, što je pionirski pothvat na prostoru kontinentalne 
Hrvatske. Demuzealizacija je redovito kontroverzna tema, 
i to ne samo u lokalnim okvirima nego i u globalnim, pr- 
venstveno zbog različitih viđenja zainteresiranih grupacija 
u odnosu na pravo raspolaganja umjetninom,* stoga se 
pitanje očuvanja same umjetnine često nađe na margini 
rasprava. Prva demuzealizacija u Hrvatskoj izvršena je 2000. 

godine kada je raspelo Blaža Jurjeva Trogiranina vraćeno u 
katedralu u Trogiru za koju je i bilo rađeno.? Treba istaknuti 
da je s konzervatorskog i restauratorskog stanovišta svako 
premještanje umjetnine rizično, zbog čega se nastoje čim 
točnije procijeniti potencijalne opasnosti i koristi. Sretna je 
okolnost što povrat oltara u Kuče nije zahtijevao nikakvu 
preinaku kapele za koju nikada nisu bili nabavljeni bočni 
oltari, nego samo pojedinačne svetačke skulpture tirolske 
provenijencije. Nasuprot demuzealizaciji koja ne obiluje 
brojnim primjerima, slučajevi resakralizacije razmjerno su 
češći. Nerijetko se dešava da su umjetnine uklonjene iz cr- 
kvenih prostora zbog raznoraznih razloga, poput oronulosti, 
promjene ukusa, ukidanja liturgijske funkcije i slično. Mnoge 
su umjetnine nepovratno uništene, no neke su ipak spašene 
i vraćene u crkveno okruženje. Vrijedi istaknuti uspješne 
primjere resakralizacije, od kojih na području sjeverozapad- 
ne Hrvatske izdvajamo vraćanje propovjedaonica u župnu 
crkvu sv. Jurja u Plešivici, u župnu crkvu Bezgrešnog Začeća 
Marijina u Maču te u župnu crkvu Presvetoga Trojstva u 
Svetoj Nedelji, ili pak relikvijara u župnu crkvu Uznesenja 
Marijina u Kloštru Ivaniću. Među rijetkim primjerima 
široke i temeljite pripreme može se spomenuti i slučaj pre- 
uređenja svetišta i resakralizacije baroknoga glavnog oltara 
u dubrovačkoj katedrali. Kao doprinos sagledavanju teme 
organiziran je 17. veljače 2012. godine Okrugli stol o pitanju 
glavnog oltara dubrovačke Stolne crkve Gospe Velike, uz 
sudjelovanje zainteresiranih strana i velikog broja relevantnih 
stručnjaka koji su raspravljali o temi i donijeli zaključke koji 
su u konačnici odredili smjer obnove." 


Arhivska i restauratorska istraživanja 


Nakon 106 godina izbivanja oltar je vraćen u liturgijsku funk- 
ciju u kapelu sv. Fabijana i Sebastijana u Kučama. Međutim, 
preseljenje u muzej i povratak nazad u kapelu nisu njegova 
jedina premještanja. Povijesni slijed promjena njegovih 
adresa otkriva se iz usporednog iščitavanja zapisa kanon- 
skih pohoda i gradiva same umjetnine. Kao što je rečeno, 

u Muzeju je oltar dobio titular Preobraženja Gospodinova 
spajanjem s istoimenom, ali kasnijom oltarnom palom iz 
kapele, no natpis na predeli (sl. 9) otkriva raniju posvetu 
svetom Antunu Padovanskom: 


HANC ARAM IN HONOREM SAN 
CTI ANTONII DE PADVA COMMV 
NITAM IN R... R.NIT ANNO 
DOMINI ......QM PARO)CHO 
...ich 
Kada je oltar posvećen svetom Antunu iz toga natpisa ne 
saznajemo, jer su i godina i ime župnika oštećeni. Natpis se 
nalazi na naknadnom crnom premazu kojim je pokriven još 
stariji te znatno oštećeniji natpis, najvjerojatnije izvorno ispi- 
san na svijetloplavoj podlozi! od kojeg se na rendgenskom 


snimku (sl. 10) može pročitati (u sredini se nalazi tondo u 
kojem je moguće bio grb, pa se tekst u tom dijelu prekida): 


AD LAVDE(M)D(E1) O.R...OTEM 
ETS. MAGDALENAE FIERI FECIT 
EGR(E)G(1)v(s) (I)OAN: SKERLEC(Z)3? 


Iz toga, starijeg izvornog natpisa saznajemo dragocjene 
podatke. Oltar je, dakle, prvotno bio posvećen Mariji Mag- 
daleni. Dok kapela u Kučama nije imala oltar svete Marije 
Magdalene, takav je oltar postojao u staroj župnoj crkvi 
svetog Jurja u Starom Čiču, zapuštenoj potkraj 18. stoljeća i 
porušenoj nakon 1805. godine, kada je hodočasnička crkva 
u Vukovini već bila preuzela ulogu župne.?* Natpis također 
otkriva i ime naručitelja, a moguće i donatora** oltara, a to je 
zagrebački kanonik Ioannes Skerlecz (Ivan Škrlec, #1659.).5 
Arhivska vrela navode da je u Starom Čiču imao kuću, a 


9. Oltar Preobraženja Gospodinova, natpis na predeli (foto: M. Braun, 
2016., Fototeka HRZ-a) 


Altar of the Transfiguration, inscription on the predella 

10. Oltar Preobraženja Gospodinova, rendgenski snimak natpisa (foto: M. Braun, 2016., Fototeka HRZ-a) 


Altar of the Transfiguration, x-ray shot of the inscription 


majka mu se zvala Magdalena Pogledić i bila je rodom iz 
obližnjeg Kurilovca,* pa bi prvotna posveta oltara mogla biti 
povezana s njezinim imenom. Biografski podaci o naručitelju 
upotpunjuju se sa zapisima kanonskih pohoda koji šturo 
1642. godine izvješćuju da župna crkva posjeduje tri oltara, 
dokih prilikom pohoda 1649. poimence navode, nabrajajući 
tako da je na strani Poslanice postavljen oltar sv. Marije Mag- 
dalene.? Izvjesno je, dakle, da je oltar dao podići Škrlec u tom 
razdoblju, moguće kao čin zahvale za svoja napredovanja u 
službi, s obzirom na to da je 1642. godine prisegao za kolegij 
u Beču, a 1648. postao zagrebački kanonik.? Istovremeno, 
kapela u Kučama posjeduje samo glavni oltar. Tek neznatno 
podrobnije se oltar sv. Marije Magdalene prvi put opisuje 
1678. godine kada vizitator bilježi da je izrezbaren, oslikan 
i »malo pozlaćen«, sa slikom svetice na platnu. Međutim, 
već 1685. godine vizitator kapele u Kučama izvješćuje da je 
za svotu od tri rajnske forinte i 40 krajcara »kupljen jedan 
stari oltar od župne crkve«, no bez detaljnije identifikacije.“ 
Župnik Florijan Pavlinić“ u to je vrijeme pokrenuo obnovu 
župne crkve za koju su nabavljena dva nova bočna oltara sv. 
Franje Ksaverskog i sv. Marije Magdalene oporučnim daro- 
vima pokojnoga Stjepana Katulića, župnika u Martijancu, a 
rodom iz Starog Čiča.“ U opisu iz 1692. godine, a osobito 
u nešto sadržajnijem iz 1695. godine, novopostavljeni oltar 
sv. Marije Magdalene opisuje se kao dvokatni, sa središ- 
njom slikom na platnu s prikazom svetice između stupova i 
kipova sv. Florijana i Udalrika. Na atici je središnja slika na 
platnu s prikazom svete Katarine između stupova i kipova 
svetih Augustina i Ambrozija, a na samome vrhu uzvišen 
stoji kip svetog Mihaela.“ Jasno je da ovaj opis ne odgovara 
oltaru u Muzeju, što ukazuje da je upravo oltar sv. Marije 
Magdalene taj stari oltar koji je kupljen od župne crkve. 
Titular tog oltara vizitator izrijekom spominje tek 1692. 
godine nabrojavši u kapeli dva oltara, glavni i bočni oltar 
sv. Antuna Padovanskog.“ Preseljenjem na novu lokaciju 
u kapelu u Kučama dotadašnji oltar sv. Marije Magdalene 


posvećen je novom zaštitniku, u narodu omiljenom svetom 
Antunu Padovanskom. 


Jeli slika Svetog Antuna Padovanskog (sl. 7,MGZ-359) koju 
su Laszowski i Barlč zatekli u kapeli, a koja se čuva u Muzeju 
grada Zagreba, pripadala tom oltaru? Naime, rozete s hrska- 
vicom i žljebasto oblikovani lisnati nizovi približno datiraju 
okvir slike u posljednju četvrtinu 17. stoljeća te selako može 
raditi o izvornoj slici s oltara svetog Antuna iz 1692. godine. 
Ipak, s obzirom na manje dimenzije od otvora oltara Preo- 
braženja Gospodinova, kao i s obzirom na činjenicu da ima 
sačuvan vlastiti ukrasni okvir, nije vjerojatno da je u ijednom 
trenutku činila cjelinu s današnjim oltarom Preobraženja. 


Konstrukcija oltara 


Premda je oltara iz prve polovice 17. stoljeća u kontinental- 
noj Hrvatskoj sačuvano tek nekoliko, i to je dovoljno da se 
primijeti koliko se koncept njihove gradnje razlikuje od one 
oltara koji će nastupiti nekoliko desetljeća poslije.“ I oltar 
Preobraženja Gospodinova slijedi provjerena rješenja reta- 
bala građenih u prvoj polovini 17. stoljeća, naslanjajući se na 
renesansnu tradiciju jednostavne arhitektonske kompozicije 
stroge tektonike, mahom zasnovane na motivu edikule sa 
stupovima koji omeđuju oltarnu palu, te redovito bez skul- 
pturalnih elemenata uz tek skromno zastupljenu ornamen- 
tiku.“7 Retabl je izrađen od drva hrasta,* koje je u Turopolju 
bilo lako dostupno i dobre kakvoće. To je drvo nepogodno 
za rezbarenje, ali je čvrsto, otporno i trajno te kao takvo 
pogodno za predmete jednostavne, plošne obrade. Predela 
je jednostavna, plitka i plošna, a vjerojatno je na oba kraja 
bila istaknuta, danas izgubljenim, postamentima stupova. 


Premda ni stupovi nisu sačuvani, tragovi obojenja i ostaci 
kamenčića uz rubove jasno pokazuju o kakvom se, za naše 
područje iznimno rijetkom, oblikovnom i tehnološkom 

11. Martinščina, kapela sv. Martina, bočni oltar Majke Božje (foto: 
K. Škarić, 2011.) 


Martinščina, chapel of St Martin, side altar of Our Lady 


rješenju radilo. Stupovi su bili ukrašeni tehnikom koja se, 
po analogiji s uzorom u zlatarstvu, naziva granulacijom. U 
zlatarstvu se granulacijom naziva tehnika nanošenja zrnaca 
zlata na površinu metala čime se postiže ukrasna hrapava 
površina. U polikromiji se radi o lijepljenju šljunka ili kru- 
pnog pijeska na površinu drva, koja se potom preparira i 
pozlaćuje. Njemački naziv za ovu tehniku je Sandelung,*? pa 
bismo je hrvatski mogli nazvati i ošljunčenje ili opjeskarenje. 
Stup bi zbog svoje primarne uloge nosača trebao asocirati na 
čvrstoću, ali umjesto toga on postaje titrava, gotovo amorfna 
gruda nejasnih granica koja difuzno rasipa svjetlost. 


Upravo zbog svoje bizarnosti i antiklasičnog karaktera, tehnika 
je bila omiljena ćudljivom ukusu sedamnaestog stoljeća, ali je 
ta moda bila kratkoga daha. Granulacija ni s tehničke strane 
nije trajna: amorfnu masu relativno teškog anorganskog mate- 
rijala na okupu privremeno drži organsko ljepilo i tanka kora 
polikromacije, pa je ta tehnika i fizički sklona eroziji. Sipkost 
materijala i prolaznost mode uzrokom sušto je takvih stupova 
sačuvano vrlo malo. Sačuvani primjeri u kontinentalnoj Hr- 
vatskoj kasnijeg su datuma, poput stupova na bočnom oltaru 
Majke Božje u kapeli sv. Martina u Martinščini iz 1660-ih 
godina (sl. 11) ina bočnom oltaru Krštenja Kristova u kapeli 

12. Pavlovčani, kapela sv. Pavla, glavni oltar (foto: N. Oštarijaš, 2011., 
Fototeka HRZ-a) 


Pavlovčani, chapel of St Paul, high altar 


sv. Barbare u Brestu Pokupskom, nastalom nešto prije 1696. 
godine. Oltar u Kučama, izvorno iz župne crkve u Starom 
Čiču, predstavlja najraniji potvrđeni primjer toga rijetkog 
oblikovnog i tehnološkog rješenja na tom prostoru. 

Postoji nedoumica oko obojenja granuliranih stupova. 
Komparativna građa iz susjednih regija Austrije i Njemačke 
navode na zaključak da su takvi \ošljunčeni' stupovi uvijek 
bili u potpunosti pozlaćeni, međutim naša su saznanja dru- 
gačija. Premda su stupovi u Martinščini danas pozlaćeni, 
zapis kanonske vizitacije iz 1729. godine opisuje ih modrima 
i samo manjim dijelom pozlaćenima.“" Na oltaru iz Bresta 
Pokupskog granulacija je obojena tamnozeleno, a bilješke 
kanonskih vizitacija iz 1696. i 1729. godine podjednako tvrde 
da su stupovi in formam lapideam bili posrebreni i (samo 
dijelom) pozlaćeni."! 

Oltarna krila se nisu sačuvala, ali prema komparativnoj građi 
može se pretpostaviti da se radilo o jednostavnim daskama 
izrezanim u obrisu (sl. 13) koje su onda bile bogato polikro- 
mirane.** Takva rješenja nalazimo na najstarijim drvenim 
oltarima u kontinentalnoj Hrvatskoj, na oltaru sv. Lovre u 
Starom gradu Varaždinu iz 1617. godine ina bočnom oltaru 
Svete Obitelji u kapeli Uznesenja Blažene Djevice Marije u 

13. Simulacija prvotnog izgleda oltara sv. Marije Magdalene iz neg- 
dašnje župne crkve u Starom Čiču (izradila Ksenija Škarić) 


Simulation of the original appearance of the altar of St Mary Magdalene 
from the former parish church in Staro Čiče 


Gornjem Tkalcu iz 1628. godine. Takva krila nalazimo i 
na kasnijim, ali jednostavno zasnovanim oltarima, poput 
glavnog oltara svetog Pavla u kapeli sv. Pavla u Pavlovčani- 
ma iz 1643. godine (sl. 12) i bočnog oltara Majke Božje u 


14. Oltar Preobraženja Gospodinova, detalj atike (foto: G. Tomlje- 
nović, 2017., Fototeka HRZ-a) 


Altar of the Transfiguration, detail of the attic 

kapeli sv. Martina u Martinščini iz 1660-ih (sl. 11). Ukrasna 
plošna krila, međutim, nisu bila namijenjena samo oltarnoj 
arhitekturi, nego su primjenjivana i na drugim predmetima 
crkvenog namještaja, poput, na primjer, sakristijskog ormara 
iz oko 1652. godine iz Fratrovaca, a danas pohranjenog u 
Muzeju u Ozlju. 


Jednostavna trabeacija nosi prekinuti trokutasti zabat ko- 
jemu je središnji dio odrezan i uklonjen, a vjerojatno je 
predstavljao dekorativni arhitektonski element ili možda 
kartušu smonogramom." Ornamentika je vrlo skromno za- 
stupljena, a danas su sačuvane samo prizmatične profilacije, 
odnosno motivi dijamanta raspoređeni u zoni trabeacije i 
manji dijamantni ukras u tjemenu lučnog zaključka otvora 
za oltarnu palu. Taj motiv dijamanta ili dragulja nalazi se i 
na drugim navedenim oltarima prve polovine 17. stoljeća 
u kontinentalnoj Hrvatskoj.** Bio je to omiljen element u 
ornamentalnom repertoaru toga vremena, zajedno s mo- 
tivima okovlja, svitaka i drugih,* koji su se popularizirali i 
proširili diljem Srednje Europe putem grafičkih predložaka 
na prijelazu stoljeća. Među njima se osobito ističu invencije 
objavljene u priručnicima za stolare, arhitekte, kipare i druge, 
primjerice, nizozemskog arhitekta, slikara i grafičara Hans 
Vredemana de Vriesa (Leeuwarden, oko 1527. — Antwer- 
pen (7), oko 1607.),* zatim njemačkoga slikara, teoretičara 
i grafičara Wendela Dietterlina Starijeg (Pfullendorf, oko 
1550. - Strasbourg, 1599.),7 pod čijim je utjecajem bio 
njegov sunarodnjak grafičar i slikar Daniel Meyer Stariji, 
ili pak švicarskoga bakroresca Gabriela Krammera (Ziirich, 
1564. - 2, 1611.).? 


Polikromija 


Nedostatak rezbarije na oltarnim rješenjima prve polovi- 
ne 17. stoljeća obilno nadoknađuje polikromija. Raspon 
naslikanih ukrasa kreće se od jednobojnih, posrebrenih i 
pozlaćenih površina sa i bez lazura preko marmorizacija 
do naslikanih arhitektonskih elemenata kod kojih iluziju 
trodimenzionalnosti pojačava prikaz obasjane i zasjenje- 
ne strane, naslikanih vitica, girlandi i fruktona, bordura, 
dijamantnih ukrasa, gumba i ukrasnih nizova. Višebojno 
se izmjenjuje sa slikanim imitacijama crteža. S obzirom na 
prisutnost figurativnih prikaza, ne postoji oštra razdjelnica 
prema štafelajnom slikarstvu. 

ooo Va ranmir 





15. Oltar Preobraženja Gospodinova, detalj retabla (foto: G. Tomlje- 
nović, 2017., Fototeka HRZ-a) 


Altar of the Transfiguration, detail of the retable 


Prvotna polikromija oltara Preobraženja Gospodinova, 
odnosno oltara svete Marije Magdalene, ostala je, uz ma- 
nja, djelomična preslikavanja, sačuvana i vidljiva do danas. 
Značajke prve polovice 17. stoljeća uočljive su već na prvi 
pogled: figurativni prikazi izmjenjuju se s jednobojnim 
vinjetama. Figurativni oslik ispunio je sve slobodne veće 
plohe: prizor s golubicom Duha Svetoga ispunio je ravnu 
plohu atike (sl. 14), krilate anđeoske glave (sl. 15) zauzimaju 
kutove oko lučnog dijela slike gotovo u potpunosti, a girlande 
s voćem friz. Manje plohe - uske trake uz sliku, kutovi atike 
i njezina donja ploha - ispunjeni su vitičastim ukrasom koji 
su, u skladu s ostalim primjerima iz 17. stoljeća, naslikani 
svjetlijom bojom na tamnijoj površini." Naizgled pravilne, 
kao da su izvedene uz pomoć šablone, zapravo su naslikane 
prostoručno bez pomagala. Vrlo sličan način oslikavanja 
donje plohe atike nalazimo, primjerice, na oltaru sv. Pavla 

Pustinjaka (negdašnjem oltaru svete Notburge) iz 1631. 
godine u pavlinskoj crkvi u Sveticama. 


Pored tih osobina polikromije, koje se mogu naći tijekom ci- 
jelog 17. stoljeća, posebnost su najranijih oltara bez rezbarije 
naslikani arhitektonski ukras kojim se pokušava iluzionirati 
nepostojeća treća dimenzija ravnih dijelova oltara i evocirati 
plastični ornament." Na oltaru Preobraženja Gospodinova 
ukrasi koji evociraju ornament okovlja naslikani su tako da 
se čini da je izvor svjetla zdesna. 


Samo manji dio slikanog ukrasa danas je preslikan. Radi 
se prvenstveno o dijelovima koji su bili posrebreni, ali su 
poslije oksidirali i potamnjeli, što je mogući razlog zbog 
kojeg su prebojeni crno. Tako se ispod crnog premaza na 
profilacijama zabata nazire jajčano-strelični niz naslikan 
lazurama na posrebrenju. 


Natpis na predeli ovjenčan je žuto-narančastim akantovim 
lišćem zadebljanih, zavijenih vrhova (sl. 9), a koji pripada 
izvornom slikanom sloju. Vrijedi istaknuti da je taj lisnati 
okvir gotovo istovjetan okviru akantova lista koji okružuje 
natpis na predeli glavnoga oltara u kapeli sv. Pavla u Pavlov- 
čanima iz 1643. godine (sl. 12), što navodi na zaključak da 
su se radionice vjerojatno služile istim ili sličnim predloš- 
cima za ornamentalne ukrase. O kojim je to radionicama 
riječ, međutim, nije moguće utvrditi. S obzirom na manjak 
komparativne građe te slabo očuvane ugovore između naru- 
čitelja i izvođača, računa ili srodnih arhivskih dokumenata 
u istraživanjima baštine kontinentalne Hrvatske 17. stoljeća 
koji bi nesumnjivo potvrdili identitet majstora, i na ovom 
ćemo primjeru ostati u sferi nagađanja i po pitanju slikara i 
po pitanju stolarske radionice. Iz vrsnoće slikarskog poteza 
kojim je naslikana golubica Duha Svetoga na atici u vješto 
riješenom perspektivnom skraćenju, kao i anđeoske glavice u 
kutovima s nježno osjenčanim crtama lica i mekim uvojcima 
kose, naslućuje se vješta ruka neznanoga slikara kojemu se 
obratio naručitelj oltara Ivan Škrlec. Kao zagrebački kanonik 
is ranije uspostavljenim vezama s Bečkim kolegijem, očito je 
bio dobro upoznat sa suvremenim umjetničkim htijenjima, 
a njegov ugled i profinjeni naručiteljski ukus čine se zasluž- 
nim za kvalitetu slikarskog umijeća koje premašuje okvire 
lokalne razine. Ostaje otvoreno je li se obratio domaćoj 
radionici, moguće kojoj na Kaptolu, ili je oltar dopremljen 
iz udaljenih regija poput Štajerske ili Ljubljane s kojima su 
već bile ostvarene uspješne umjetničke suradnje za potrebe 
opremanja zagrebačkih crkvi.# 


Oltar Preobraženja Gospodinova, odnosno svetog Antuna 
Padovanskog, odnosno svete Marije Magdalene, nakon sto- 
ljetnog se izbivanja vratio u turopoljski kraj. Premda odavno 
više nema njegove izvorne crkve u Starom Čiču, a niti pret- 
hodne drvene kapele u Kučama, oltar je ponovno smješten u 
sakralnom ambijentu i vraćen u liturgijsku funkciju za koju 
je, prije svega, i bio izrađen. 

Najstariji sačuvani oltar iz 17. stoljeća u kontinentalnoj Hrvatskoj 
potječe iz 1617. godine te se nalazi u dvorskoj kapelici Staroga 
grada Varaždina. Vidi: ANĐELA HORVAT, Između gotike i ba- 
roka - Umjetnost kontinentalnog dijela Hrvatske od oko 1500. do 
oko 1700., Zagreb, 1975.,390; LJERKA ŠIMUNIĆ, Oltar sv. Lovre 
u kapeli varaždinskog Starog grada, u: Radovi Zavoda za znanstve- 
ni rad HAZU Varaždin, 6-7 (1994.), 43-49; SANJA CVETNIĆ, 
Umjetnička baština Varaždina od renesanse do klasicizma, u: 
800 godina slobodnog kraljevskog grada Varaždina 1209.-2009. 
Zbornik radova sa Znanstvenog skupa održanog 3. i 4. prosinca 
2009., (ur.) Miroslav Šicel, Varaždin, 2009., 568. 


2 

Oltar je restauriran tijekom 2016. i 2017. godine na poticaj Mar- 
tine Ožanić iz Konzervatorskog odjela u Zagrebu. Konzervator- 
sko-restauratorske radove na retablu vodila je Ksenija Škarić, a 
na oltarnoj slici Slobodan Radić. 


3 

SANJA CVETNIĆ, Likovna i graditeljska baština Župe Pohoda 
Blažene Djevice Marije u Vukovini i povijesne Župe sv. Jurja u 
Starom Čiču, u: Župa Pohoda Blažene Djevice Marije Vukovina. 
Povijest baštine i pastoralni rad, (ur.) Ljubica Pernar-Robić — Sanja 
Cvetnić, Vukovina, 2005., 119-120. 


4 

»Kapela SS. Fabijana i Sebastijana iz Kuča drvena i stara postala je 
ruševna, stog sam dao po arhitektu H pl. Ecklu iz Zagreba načiniti 
nacrt za novu zidanu pravocrtnu kapelu, koju gradnju je izveo 
vriedni graditelj Nikola Hribar iz Velike Gorice. Godine 1909., 
8. kolovoza porušena je stara kapela i odmah kopani su temelji 
za novu, koja je došla jeseni iste godine pod krov.« Nova zidana 
kapela blagoslovljena je 3. rujna 1911. godine. — Župna spome- 
nica Liber Rerum Memorabilium pro Parochia Vetero=Chichensi 
Inceptus Anno 1830 Sub me Parocho Georgio Ruszan. Loci Profati. 
Tjomulus primus (1830.-1945.), 88-91. 


5 

Gradski muzej bio je pod upravom Družbe Braće Hrvatskoga 
Zmaja, a sve do 1925. godine Laszowski je njime upravljao kao 
jedini zaposlenik, kada je Gradsko poglavarstvo preuzelo Muzej 
kao novi vlasnik. Od 1928. godine Gradski muzej preimenovan je 
u Muzej grada Zagreba. Vidi: FRANJO BUNTAK, Pedeset godina 
Muzeja grada Zagreba, u: Iz starog i novog Zagreba, I (1957.), 
9-35; FRANJO BUNTAK, Muzej grada Zagreba, Zagreb, 1979., 
6-9; NADA PREMERL, Povijest Muzeja grada Zagreba u zrcalu 
stalnih postava, u: Stoljeće Muzeja grada Zagreba 1907.—2007. (ur.) 
Goran Arčabić, Zagreb, 2007., 30-43; ŽELJKA KOLVESHI, Emilij 
Laszowski i Gradski muzej u Zagrebu iz perspektive suvremene 
muzeologije, u: Stoljeće nakon Laszowskog: zbornik radova sa 
znanstveno-stručnog skupa, Zagreb, 2016., 55-75. 


6 
Prosvjeta: list za zabavu, znanost i umjetnost, 20 (Zagreb, 15. 10. 
1909.), 641. 


7 

EMILIJ LASZOWSKI - JANKO BARLE, Povijest plem. općine 
Turopolja nekoč Zagrebačko polje zvane. II. Općinske uredbe, 
povijest crkvi i odnosi nekih crkvenih redova prema općini tu- 
ropoljskoj, Zagreb, 1911., 274. 


8 
Glavni oltar tom je prigodom znatno restauriran, o čemu svjedoči 
visok iznos troška njegove obnove od 350 forinti (usporedbe radi, 

arhitektu je isplaćeno 400 for.). - SANJA CVETNIĆ (bilj. 3), 22. 
Usporedbom s fotografijom oltara iz 1909. godine može se zapa- 
ziti da su izvršene višestruke preinake, poput uklanjanja bočnih 
ornamentalnih rezbarenih krila s motivima rešetke, volutnih vitica 
ilistolikih elemenata, uklanjanja skulptura dviju svetica, neznano- 
ga sveca i sv. Ivana Krstitelja na atici, te restauratorski radovi na 
oltarnim palama. Konzervatorsko-restauratorska istraživanja na 
oltarnim slikama proveo je Denis Vokić 2006./2007. godine, kada 
je potvrđeno daje 1911. na oltarnoj pali s prikazom sv. Fabijana i 
sv. Sebastijana (1648.) izvršen »restauratorski zahvat transferiranja 
slike sa starog (najvjerojatnije drvenog) nosioca na platno« te da 
je stavljena »vrlo debela kreda svuda oko svetaca i ornamentirana 
tako da nalikuje punciranoj koži. Sasvim je izgledno da je slika 
ranije bila samo prikaz likova bez debele zlatne ornamentacije 
koja je definitivno nova (tj. 1911.).« - DENIS VOKIĆ, Izvješće 
o obavljenim konzervatorsko-restauratorskim radovima na 
slikama Krunjenje Bogorodice i Sv. Fabijan i Sebastijana. Kuče, 
Župa Vukovina, kapela sv. Fabijana i Sebastijana. Zagreb, 2008. 
(Dokumentacija Konzervatorskog odjela u Zagrebu.) Taj je resta- 
uratorski nalaz tim važniji što se slika spominje kao slikana na 
koži još prilikom kanonske vizitacije 1695. g., pa se taj podatak 
prenosi i u kasnijoj literaturi, a spomenuta restauratorska istraži - 
vanja ga demantiraju. Zapis kanonskoga pohoda iz 1695. godine 
glasi: »Ima jedan sitni izrezbareni i malo oslikani retabl, ili bolje 
rečeno, okvir, na čijoj je sredini slika sv. Fabijana i Sebastijana 
utisnuta u kožu (preveo Šime Demo).« - Nadbiskupski arhiv 
Zagreb (NAZ), Kanonske vizitacije (KV), Arhiđakonat Katedrala, 
Protokol 51/VIII, 1695., 63. Zahvaljujemo kolegi dr. sc. Denisu 
Vokiću na dodatnoj dokumentaciji koju nam je ljubazno ustupio. 
Konzervatorsko-restauratorska istraživanja i zahvate na arhitek- 
turi i skulpturama glavnoga oltara proveo je Miroslav Pavličić 
do 2011. godine. 


9 

Popis inventara koji je zatekao Janko Barlč 1909. poklapa se sa 
zajedničkim opisom Laszowskog i Barlča iz 1911. godine. Zabi- 
lježeni su »na strani epistole stari žrtvenik sv. Antuna Pad., a na 
strani evangjelja žrtvenik sv. Andrije.« Osim propovjedaonice, 
tu su bile i oltarne slike: »U kapeli visjele su i druge stare slike, 
slikane na platnu. Tako je bila na stijeni kod propovjedaonice 
stara neukusna slika s natpisom: S. ROSALIA ET SS. FABIANE 
SEBASTIANE O. P. (...) Tu je bila stara slika sv. Nikole, sv. Ane 
u okviru s angjeoskim glavicama i napomenute već oltarne slike 
Preobraženja Gospodinova i sv. Antuna.« Za potonju piše da »ta 
slika još i danas visi na stijeni u ladji.« - EMILIJ LASZOWSKI - 
JANKO BARLE (bilj. 7), 271-274. 


10 

Pozivi kao i darovani predmeti objavljivani su redovito u dnevnom 
tisku i časopisima poput Prosvjete, Narodnih novina, Obzora 
itd. Tako npr. 1907. u časopisu Prosvjeta: list za zabavu, znanost 
i umjetnost objavljen je poziv i molba u kojima se ocrtava plan 
uređenja fundusa: »U grad. Muzej (Kamenita vrata I. kat) sabrat će 
se svekoliki predmeti, važni po kulturu i historiju grada Zagreba 
i neposredne okoline.« Vidi: Prosvjeta: list za zabavu, znanost i 
umjetnost, 18 (1907.), 583. 


ll 

Riječ je o slikama Sveti Antun Padovanski (MGZ359, stari Inv. 
br. BHZ 669; ulje na pl., pozl. rezbareni okvir, 80 x 50 cm), 
Sveti Nikola biskup (MGZ-358, stari Inv. br. BHZ 668; ulje na 
pl., pozl. rezbareni okvir bez donjeg dijela, 82 x 50cm), Majka 
Božja (MGZ-364, stari Inv. br. BHZ 667; ulje na pl., 39 x 35 
cm), Sveta Ana (stari Inv. br. BHZ 672) te pozlaćenom okviru s 
anđeoskim glavicama u koji je bila pribijena slika Sv. Ane (stari 
Inv. br. BHZ 673). Zahvaljujemo Željki Kolveshi što nam je 
omogućila pregled građe u Muzeju i uvid u dokumentaciju, kao 

i kolegici Dajani Batinić za fotografije. Nada Premerl donosi da 
je Laszowski vodio knjigu inventara do 1908. godine s posljed- 
njim rednim inventarnim brojem 252, da bi potom nastavio u 
»ceduljnom katalogu - kartoteci predmeta, koju je vodio do 
1926. godine.« - NADA PREMERI (bilj. 5), 36. Vidi također: 
ŽELJKA KOLVESHI (bilj. 5), 63-65. 


12 
Bilješka na predmetnoj kartici pod Inv. br. BHZ 670 Kataloga 
Muzeja Slobodnog i kraljevskog glavnog grada Zagreba. 


13 

NELA TARBUK, Kipar Johannes Komersteiner i njegov krug, 
Zagreb, 2016., 133-137. Više o oltarima kapele u Lazu i župi 
Marija Bistrica vidi: DORIS BARIČEVIĆ, Kiparstvo baroka 
u Mariji Bistrici, u: Iz riznice Marije Bistrice, katalog izložbe, 
Muzeji Hrvatskog zagorja, Muzej seljačkih buna, Gornja Stubi- 
ca, 1998., 29-30; DORIS BARIČEVIĆ, Kapela sv. Andrije, Laz 
Bistrički: Oprema kapele, u: Umjetnička topografija Hrvatske: 
Krapinsko-zagorska županija, (ur.) Ivanka Reberski, Zagreb, 
2008., 461. 


14 
NELA TARBUK (bilj. 13), 134. 


15 

»Retabli građeni ornamentom akantovog lista pripadaju velikoj 
podskupini oltara koja se proširila na potezu od Češke, Gornje 
Falačke, Bavarske, Austrije, Slovenije i Mađarske, proživjevši 
svoje “zlatno doba' od 1680-ih do 1720-ih godina. Na području 
sjeverozapadne Hrvatske pojavljuju se na zalasku svoje ere, od- 
nosno, 1719. godine kada je datiran bočni oltar Majke Božje u 
kapeli sv. Jurja u Jezeru Klanječkome.« - MARTINA OŽANIĆ, 
Atektonsko građeni oltari XVIII. stoljeća na području sjeveroza- 
padne Hrvatske, doktorska disertacija, Zagreb, Filozofski fakultet, 
2017., 154-170. Vidi također: WOLF-DIETER HAMPERL - P. 
AQUILAS ROHNER, B&hmisch-oberpfalzische Akanthusaltire, 
Regensburg, 1984. 


16 

Znakovitje nedvosmislen Barlčov opis inventara iz 1909. godine: 
»Na strani epistole je žrtvenik sv. Antuna Pad., a na strani evangje- 
lja žrtvenik sv. Andrije, dok je prije na njem slika Preobraženja 
Gospodinova, koja i danas visi na stijeni.« — Prosvjeta: list za 
zabavu, znanost i umjetnost, 20 (Zagreb, 15. 10. 1909.), 641. 


17 

U muzejskoj dokumentaciji samo je jedna slika tog titulara 
evidentirana (MGZ-359, stari Inv. br. BHZ 669; ulje na pl., pozl. 
rezbareni okvir, 80 x 50 cm). Razlozi zbog kojih zatečena oltarna 
pala Svetog Antuna Padovanskog nije sačuvana nisu zapisani, 
možda zato jer je bila oštećena. 


18 

Nije poznato gdje je i je li oltar bio izložen u prijašnjim postavi- 
ma, osobito u onom prvom u kuli Kamenitih vrata od 1907. do 
1925. godine, o čemu Franjo Buntak pojašnjava: »Reporterski 
prikazi u onovremenskim novinama (1910. i 1917.) davno su 
već zaboravljeni i danas, osim možda manjeg broja starijih ljudi, 
nitko više nema jasnije predodžbe o tome, kako je on izgledao: 
ni o njegovom sadržaju, ni o postavu ni o rasporedu prostorija.« 
— FRANJO BUNTAK (bilj. 5), 12. U novinskom članku o dese- 
togodišnjici Muzeja nepotpisani autor nije pobliže identificirao 
titular izloženog oltara, nego tek usputno nabraja: »Čim stupimo 
u prostorije muzeja vidimo izložen jedan drveni oltar i nekoliko 
crkvenih slika, koje su izradjene u 17. vijeku kod zagrebačkih 
Isusovaca.« — Deseta obljetnica gradskoga muzeja, u: Narodne 
novine, 194 (Zagreb, 25. 8. 1917.), 4. 

19 

Fotografija: Inv. br. MGZ F-73, Muzej grada Zagreba u Opatičkoj 
8, detalj crkvene zbirke, stalni smještaj, 1945. godina, Dokumen- 
tacija Muzeja grada Zagreba, Stalni postav. 


20 

Takva je situacija vidljiva na snimkama stalnog postava od 1949. 
do 1972. godine: MGZ F-91 (Opatička 20, dvorana VII, 1949.), 
MGZ F-140 (Opatička 20, barokna plastika: drveni oltar i kipovi 
iz crkve sv. Marka MGZ 375, MGZ 376, MGZ 362.), MGZ F-158 
(Opatička 20, detalj dvorane VII prije demontiranja 1959., foto: 
Nino Vranić lipanj1959.), MGZ F-213 (Opatička 20, barokna 
plastika iz crkve sv. Marka (prorok Zaharija i kralj David), u 
sredini oltar iz okolice Zagreba, 18. stoljeće, (foto: Josip Vranić, 
1972.) i MGZ F-4344 (Fotografija stalnog postava iz 1965. godine, 
dvorana VIII. Opatička 20.). 


21 

Franjo Buntak pojašnjava da su izloženi predmeti bili »u među- 
sobnoj nepovezanosti i bez uspostavljenog dodira s onim bitnim 
momentima i bez potrebne obrade predstavljali nesistematsku, 
neizjednačenu, nehomogenu zbirku heterogenih, često puta ne- 
bitnih i nevažnih uspomena iz starije i novije prošlosti Zagreba.« 
Dodaje također da se »u pogledu postava muzeja nije išlo za tim, 
da se njime dadu određeni sadržaji, da se u njemu dade slika histo- 
rijskog razvitka grada, već se, kako je to bio običaj, zadovoljavalo 
time, da muzejski predmeti budu što pravilnije, što estetskije, što 
ukusnije i ljepše smješteni u izložbenom prostoru.« - FRANJO 
BUNTAK, Muzej grada Zagreba nekad i danas, u: Muzeji: mu- 
zeološko-konzervatorski časopis, 8 (1953.), 17, 19. Vidi također: 
NADA PREMERI (bilj. 5), 54. Ovim putem naročito zahvalju- 
jemo Nadi Premerl i Slavku Šterku, dugogodišnjim muzejskim 
savjetnicima, na tumačenju muzeološke prakse i oživljavanju 
povijesnih okolnosti u Muzeju. 


22 

Griesbach je te godine snimao odabrana djela u Strossmayerovoj 
galeriji za potrebe opremanja nadolazećeg kataloga Galerije iz 
1939. godine. U Schneiderovu fotografijskom arhivu je fotografija 
zavedena pod brojem SFA-1084, Zagreb, Muzej grada Zagreba, 
Oltar iz kapele Svetoga Antuna u Kučama, XVII. st. Vidi: ĐURO 
VANĐURA - BORIVOJ POPOVČAK - SANJA CVETNIĆ, 
Schneiderov fotografijski arhiv: hrvatski spomenici kulture i 
umjetnosti, (ur.) Andre Mohorovičić, Zagreb, 1999., 324. Zahva- 
ljujemo kolegici Indiri Šamec-Flaschar iz Strossmayerove galerije 
starih majstora u Zagrebu na pomoći oko utvrđivanja okolnosti 
nastanka ove fotografije. 


23 

Izgledno je da je upravo ta skulptura Boga Oca dio grupe Krunidbe 
Bogorodice zajedno sa skulpturom Bogorodice (MGZ-2616, v. 65 
cm) i Krista (MGZ-1286, v. 68 cm), koje su krasile atiku bočnoga 
oltara Obraćenja svetoga Pavla, a koji je ceh čizmara podigao 
1760. godine u župnoj crkvi sv. Marka u Zagrebu. Oltar je zajed- 
no s ostalim inventarom uklonjen prilikom Schmidt-Bollćova 
uređenja crkve od 1876. do 1882. godine, a danas se nalazi u 
fundusu Povijesnog muzeja u Zagrebu. U iznimnoj kvaliteti 
kiparskog oblikovanja zrcali se znalačka ruka majstora koja bi 
mogla pripadati, a što dosad u literaturi nije bilo prepoznato, 
najmlađem potomku glasovite bavarske obitelji Franzu Antonu 
Straubu (1726.-1774/6.), koji se 1760-ih godina iz Graza doselio 
u Zagreb, gdje je njegova radionica na Opatovini djelovala desetak 
godina. Usp. VANDA LADOVIĆ, O baroknoj plastici iz crkve sv. 
Marka, u: Iz starog i novog Zagreba, TV (Zagreb, 1968.), 140.; DO- 
RIS BARIČEVIĆ, Barokna skulptura na Gradecu, u: Zagrebački 
Gradec 1242.-1850, (ur.) Ivan Kampuš - Lujo Margetić — Franjo 
Šanjek, Zagreb, 1994., 367; SNJEŽANA PAVIČIĆ, Sakralno kipar- 
stvo u Hrvatskom povijesnom muzeju u Zagrebu, Zagreb, 2003., 

36, 38, 92-93; DORIS BARIČEVIĆ, Barokno kiparstvo sjeverne 
Hrvatske, Zagreb, 2008., 371, 429. 


24 

Očito je da takva muzeološka praksa nije bila neuobičajena, za što 
potvrdu nalazimo primjerice na drugoj fotografiji iz Schneiderova 
arhiva (SFA-1086) snimljenu također tom prigodom. Na njoj je 
prikazana slika Bičevanja Krista koja, međutim, potječe iz kapele 
Ranjenoga Isusa u Zagrebu. Drvorezbareni okvir od rokajnog 
ornamenta u koji je slika ubačena vrlo je srodan okviru na oltaru 
sv. Roka, odnosno Presvetog Trojstva, sv. Ivana Krstitelja i sv. Iva- 
na Evanđelista, koji se danas nalazi u kapeli sv. Roka na Rokovu 
perivoju, a koji je izvorno bio u župnoj crkvi sv. Marka u Zagrebu. 
Više o oltaru i konzervatorsko-restauratorskim istraživanjima 
vidi: TVA KOCI - SENA KULENOVIĆ, Skriveno u vidljivom - 
istraživanja oltara sv. Roka izkapele na Rokovu perivoju, u: Portal. 
Godišnjak Hrvatskog restauratorskog zavoda, 4 (2013.), 139-151. 


25 

Nada Premerl donosi podatak da se krajem 1960-ih godina »pri- 
stupilo sukcesivnoj obnovi« stalnog postava koji je »obnavljan s 
entuzijazmom i velikim osobnim zalaganjem postavljača etapno 
desetak godina.« Tako je 1968. godine otvorena prva dvorana s 
novim postavom, a cjelokupna obnova postava dovršena je 1978. 
godine. Postav koji je pokrivao razdoblje od 15. do 18. stoljeća 
otvoren je 3. srpnja 1975. godine, no tada oltar Preobraženja 
Gospodinova više nije bio uvršten. - NADA PREMERI (bilj. 
5), 60-61. Postoje naznake da su vjerojatno dva velika reljefa s 
anđelima u akantovu lišću bila izložena i u sklopu novoga postava 
1977. godine, što se nazire u obrisu na snimci obnovljenog stalnog 
postava. Usp. NADA PREMERI (bilj. 5), 61. 


26 

HELA VUKADIN-DORONJGA, Stručno mišljenje o povratu 
(desnog) bočnog oltara Preobraženja Gospodinova (Kuče, Kapela 
Sv. Fabijana i Sebastijana / Župa Pohoda Blažene Djevice Marije, 
Vukovina) iz fundusa Muzeja grada Zagreba (oltar darovan MGZ- 
u 1911. godine, Adam Podolšak, župnik, Staro Čiče; MGZ 362). 
Muzej grada Zagreba: arhivska dokumentacija, 2014. 


27 

Ministarstvo kulture, Klasa: 612-05/14-01/0105, Ur. broj: 532- 
05-01-03/4-14-03, 17. 4. 2014. Osobito zahvaljujemo dr. sc. Heli 
Vukadin-Doronjga, višoj kustosici Muzeja, koja se spremno 
založila za povrat oltara na njegovu izvornu lokaciju. 


28 
Posljednjih godina često se povezuje i s temom repatrijacije 
umjetnina otuđenih i muzealiziranih tijekom okupacije. 


29 

Od 1972. godine raspelo je bilo izloženo u Pinakoteci u Trogiru, 
a inicijativom dr. sc. Joška Belamarića i Radoslava Bužančića 
vraćeno je na izvorno mjesto 2000. godine. Ekskluzivnost tom 
podvigu daje i činjenica da je to jedna od prvih demuzealizacija 
u Europi, s obzirom na to da je Giottovo raspelo vraćeno u crkvu 
Santa Maria Novella u Firenzi mjesec dana poslije. - ŽANA MA- 
TULIĆ-BILAČ, Christus triumphans — Slikano raspelo iz crkve Sv. 
Andrije na Čiovu, u: Portal: godišnjak Hrvatskog restauratorskog 
zavoda, 4 (2013.), 73-103, 95, zajedno s literaturom koju navodi. 


30 

Vidi: MARIN IVANOVIĆ, Nove smjernice za uređenje svetišta, 
u: Katedrala Gospe Velike u Dubrovniku, (ur.) Katarina Horvat- 
Levaj, Dubrovnik - Zagreb, 2014., 489-492. 


31 
Istražna sondiranja, zbog destruktivnosti metode, nisu provedena, 
ali je provedeno nedestruktivno analiziranje materijala rendgen - 

skom fluorescentnom spektroskopijom kojom je ustanovljena 
prisutnost smalta, pigmenta koji se osobito često u 17. stoljeću 
koristio za svjetloplave plohe. Hrvatski restauratorski zavod (dalje 
HRZ), Prirodoslovni laboratorij, Domagoj Mudronja, Laborato- 
rijsko izvješće br. 316/2016. 


32 
Zahvaljujemo Mariju Braunu koji je izradio RTG, IC i UV snimak 
te dr. sc. Ireni Bratičević koja je pomogla dešifrirati natpis. 


33 

Laszowski i Barle (1911.) prenose da je arhiđakon Josip Mikinović 
1768. godine zatekao župnu crkvu zapuštenu i u jako lošem stanju. 
Napori da se spasi crkva zabilježeni su 1777. godine kada je Ple- 
menita općina Turopoljska dostavila hrastova stabla za popravak 
krova. Pokušaji nisu urodili uspjehom jer je već 1799. godine 
postala područna crkva, a crkva u Vukovini dobila status župne 
crkve. Vidi: EMILIJ LASZOWSKI - JANKO BARLE (bilj. 7), 309; 
ANĐELA HORVAT, Prilog poznavanju spomenika NO općine 
Velika Gorica (Turopolje), u: Spomenici kulture Turopolja. Vijesti 
muzealaca i konzervatora Hrvatske, 5, godina X., (1961.), 145. 


34 

Indikativno je da se prilikom kanonskih pohoda u bilješkama o 
računima ne spominje ime kanonika Škrleca, što bi upućivalo da 
jeo svojem trošku namirio cjelokupnu izradu oltara te ga gotovoga 
darovao župnoj crkvi. 


35 

LJUDEVIT IVANČAN, Podaci o zagrebačkim kanonicima od 
1193. do 1924. Zagreb: Nadbiskupski arhiv Zagreb, 1924., 569. 
Laszowski (1908.) spominje kanonika Ivana Škrleca 1632., 1635. 
i 1650. godine. Vidi: EMILIJ LASZOWSKI, Povijesni spomenici 
plem. općine Turopolja, svezak IV. god. 1560.-1895., (sabrao i 
troškom iste općine izdao Emilij Laszowski) Zagreb: tiskom An- 
tuna Scholza, 1908., 141; 533; 543. Laszowski (1911.) također piše 
da su »godine 1668. u Vukovini postojale dvije kurije: vukovinska 
ikurija pok. Ivana Škrlca, koju su onda posjedovali zagrebački isu- 
sovci.« Vidi: EMILIJ LASZOWSKI — JANKO BARLE (bilj. 7), 309. 


36 

EMILIJ LASZOWSKI (bilj. 35), 533. Također: Državni arhiv u 
Zagrebu, signatura fonda: HR-DAZG-827 (dokumenti obitelji 
Pogledić iz 1560.-1892.). 


37 

Zapisi iz 1642. godine u župnoj crkvi u Starom Čiču navode da je 
od tri oltara samo glavni posvećen, što sugerira da su nabavljeni 
novi u razdoblju od prethodne kanonske vizitacije iz 1630. godine, 
kada je arhiđakon zabilježio da su sva tri oltara posvećena. Zapisi 
iz 1649. godine pak izrijekom navode da su sva tri oltara (glavni 
oltar, bočni oltar sv. Marije Magdalene i bočni oltar Navještenja 
Marijina) posvećena što je terminus ante quem njegovog nastan- 
ka. Vidi: Nadbiskupski arhiv Zagreb (NAZ), Kanonske vizitacije 
(KV), Arhiđakonat Katedrala, Protokol 3/III, 1630., 17; 1642., 
149.; 2/1, 1649., 21v. 


38 

Ljudevit Ivančan bilježi da je Škrlec »prisegao za zagreb. sjeme- 
nište 12. II. 1640., a za bečki kolegij 12. X. 1642. Postavši Petretić 
god. 1648. zagreb. biskupom podijelio mu je svoj kanonikat. 
God. 1651. bio je vrbovački, 1653. bekšinski arhidjakon, a iza 
smrti Ambrozija Jaškaja postao je g. 1655. kantor.« - LJUDEVIT 
IVANČAN (bilj. 35), 569. 


39 

»Ad cornu epistolae est tertium altare, muratum, non consecra- 
tum, quod ornatur altari ligneo, arculario et sculptorio opere 
facto et picto, modice inaurato, in cuius medio est imago Beatae 

Magdalenae. [Na strani poslanice nalazi se treći oltar, zidan i 
neposvećen, sa stolarskim i izrezbarenim, oslikanim i malo po- 
zlaćenim oltarom, na čijoj se sredini nalazi prikaz svete Marije 
Magdalene (preveo ŠIME DEMO).]« - NAZ, KV, Arhiđakonat 
Katedrala, Protokol 46/II, 1678., 236. 


40 

»...altare unum antiquum, emptum ab ecclesia parochiali fl. Rh. 
3 xr. 40. [Nabavljen je jedan stari oltar, kupljen od župne crkve 
za 3 rajnske forinte i 40 krajcara. — »Nabavljen je« preneseno je 
iz prethodnog dijela rečenice: aucta'. (preveo i protumačio ŠIME 
DEMO). - NAZ, KV, Arhiđakonat Katedrala, Protokol 48/IV, 
1685., 72. 


41 
Florijan Pavlinić je bio župnik u Starom Čiču od 1682. do 1698. 
godine. EMILIJ LASZOWSKI - JANKO BARLE (bilj. 7), 291-292. 


42 

»Oltari u župnoj crkvi podignuti iz zadužbine pokojnoga Stje- 
pana Katulića, rodom iz Starog Čiča, župnika u župi sv. Martina 
biskupa i ispovjedaoca u Martijancu. [Isplata na temelju oporuke, 
u iznosu od 200 forinti, izvršena je 3. studenoga 1689. (preveo i 
protumačio ŠIME DEM0).]« - NAZ, KV, Arhiđakonat Katedrala, 
Protokol 49/V, 1689., 178. 


43 

Zapis kanonskoga pohoda iz 1692. godine: »Na strani evanđelja 
nalazi se drugi oltar, zidan i neposvećen, nad kojim stoji drugi, 
drveni oltar, stolarski i kiparski rad, obojan i pozlaćen, koji na 
sredini ima sliku sv. Marije Magdalene pokajnice, između kipova 
sv. Florijana i sv. Nikole biskupa i ispovjedaoca. Na gornjoj razini 
oltara nalazi se slika sv. Katarine, a sa strana su joj pozlaćeni kipovi 
sv. Jeronima i Ambrozija. Na samom se vrhu oltara nalazi maleni 
kip sv. Mihaela arkanđela (preveo ŠIME DEMO).« - NAZ, KV, 
Arhiđakonat Katedrala, Protokol 50/VI, 1692., 121; Zapis iz 1695. 
godine: »Nadalje, u ovoj crkvi nalazi se i sporedni oltar, zidan i 
neposvećen, i to smješten u lađi crkve na strani evanđelja, pod 
imenom sv. Marije Magdalene. Urešen je drvenim pločama i 
stupovima, koji su stolarski, kiparski i slikarski rad. Na sredini 
donje razine postavljena je slika sv. Marije Magdalene naslikana na 
platnu, a sa strana se između stupova nalaze rezbareni i pozlaćeni 
kipovi sv. Florijana i Nikole biskupa. Na gornjoj se pak razini na 
sredini nalazi slika sv. Katarine djevice i mučenice na platnu. Sa 
strana se između stupova nalaze izrezbareni i pozlaćeni kipovi sv. 
Augustina i Ambrozija. A na samome je vrhu klesani i pozlaćeni 
kip sv. Mihaela arkanđela (preveo ŠIME DEMO).« - NAZ, KV, 
Arhiđakonat Katedrala, Protokol 51/VIII, 1695., 49. 


44 

»Kapela je drvena i blagoslovljena. U njoj se nalazi drveni oltar, na 
kojemu su slike sv. Fabijana i Sebastijana. Sa strane je izrezbareni 
oltar sv. Antuna Padovanskog, na kojemu se nalazi slika istoga 
sv. Antuna.« - NAZ, KV, Arhiđakonat Katedrala, Protokol 50/VI, 
1692., 126; Opis iz 1695. neznatno je detaljniji: »U ovoj se kapeli 
nalazi jedan oltar postavljen u njezino svetište, drven, pod ime- 
nom sv. Fabijana i Sebastijana. Ima jedan sitni izrezbareni i malo 
oslikani retabl, ili bolje rečeno, okvir, na čijoj je sredini slika sv. 
Fabijana i Sebastijana utisnuta u kožu. (...) Nadalje, u ovoj kapeli 
nalazi se i drugi oltar, i to smješten u njezinu lađu, pod imenom 
sv. Antuna Padovanskog; drven je i ima stare izrezbarene, oslikane 
i malo pozlaćene ploče i stupove. Na sredini se nalazi slika sv. 
Antuna Padovanskoga na platnu (preveo ŠIME DEMO).« - NAZ, 
KV, Arhiđakonat Katedrala, Protokol 51/VIII, 1695., 63. 


45 

Dimenzije slike Sveti Antun Padovanski (MGZ-359) su 80 x 50 
cm, dok su dimenzije slike Preobraženje Gospodinovo (MGZ-361) 
105 x 84 cm. 

46 
Vidi: ANĐELA HORVAT (bilj. 1), 388-390; DORIS BARIČEVIĆ 
(bilj. 23, 2008.), 16-26. 


47 
Vidi: MARTINA OŽANIĆ (bilj. 15), 32-41. 


48 
Prirodoslovni laboratorij Hrvatskoga restauratorskog zavoda, 
Margareta Klofutar, Laboratorijsko izvješće br. 314/2016. 


49 
FRITZ BUCHENRIEDER, Gefasste Bildwerke, Miinchen: Baye- 
risches Landesamt fiir Denkmalpflege, 1990., 76. 


50 
NAZ, KV, Arhiđakonat Zagorje, protokol 22/IV, 1729.: »Colu- 
mnullas habet 2. Ceruleo colore tinctas et sparsim inauratas.« 


51 

NAZ, KV, Arhiđakonat Gora, protokol 11/II, 1696.; 12/III, 1729.: 
»... inter 2. columnas ad formam lapideam factas...« Više o istome 
u: KSENIJA ŠKARIĆ, Disliked — improved — surviving. Seven- 
teenth-century altars in Inland Croatia, their polychromy and 
its role in their reception, u: Restauratorenblčitter (Reflexionen 
fir Manfred Koller/ Reflections to Manfred Koller), 31 (2012.), 
103-108, 107; ISTA, Polikromija i polikromatori oltara 17. i 18. 
stoljeća u sjeverozapadnoj Hrvatskoj, doktorska disertacija, Za- 
greb: Filozofski fakultet Sveučilišta u Zagrebu, 2014. 


52 
S obzirom na to da su krila izgubljena, u grafičkoj simulaciji pri- 
bjeglo se jednostavnom obliku i nenapadnom koloritu. 


53 

Manje je vjerojatno da se na postamentu nalazila skulptura, kao 
što je to, primjerice, na pobočnom oltaru sv. Blaža iz 1663. godine 
u crkvi Uznesenja Marijina u Glogovnici. Oltar se, doduše, u za- 
pisima kanonskih vizitacija naziva stolarskim i kiparskim radom 
(»arculario et sculptorio opere facto«), ali se skulptura na vrhu 
nigdje poimence ne spominje. 


54 

Osim navedenih oltarnih primjera, prizmatične profilacije nalaze 
se i na bočnom oltaru sv. Roka u kapeli sv. Ivana Krstitelja/Ra- 
stanka Apostola u Buševcu, također filijalnoj kapeli Župe Staro 
Čiče, odnosno danas Župe Vukovina. Oltar je vidljivo preinačen 
tijekom vremena, no osnovna arhitektonska konstrukcija te saču- 
van ornamentalni motiv dijamanta na trabeaciji jasan je putokaz 
za dataciju oltara u prvu polovinu 17. stoljeća. Vidi: MARTINA 
OŽANIĆ (bilj. 15), 32. 


55 

MILAN ŽELEZNIK, Osnovni vidiki za študij »zlatih oltarjev« v Slo- 
veniji, u: Zbornik za umetnostno zgodovino IV, (1957.), 164-165; U 
novije vrijeme ovu je temu detaljnije istražila: MARTINA WOLFF 
ZUBOVIĆ, Tipologija i podrijetlo ornamentike na drvenim olta- 
rima XVII. i XVIII. stoljeća na području sjeverozapadne Hrvatske 
- recepcija, primjena i razvoj motiva, doktorska disertacija, Zagreb: 
Filozofski fakultet Sveučilišta u Zagrebu, 2017. Vidi također odjeljak 
o rezbarenom ukrasu u MIRJANA REPANIĆ-BRAUN - KSENIJA 
ŠKARIĆ - MARTINA WOLFF ZUBOVIĆ - HELENA CAVALLI 
LADAŠIĆ, Oltar sv. Wolfganga u Vukovoju, u: Portal: Godišnjak 
Hrvatskog restauratorskog zavoda, 4, (2013.), 117-138. 


56 

Njegov traktat Architectura o redovima i »arhitektonskim fan- 
tazijama« iz 1577. godine ostavio je zamjetan trag na djelima 
sljedećih generacija. PETRA SOPHIA ZIMMERMANN, Die 
»Architectura« von Hans Vredeman de Vries. Entwicklung der 

Renaissance Architektur in Mitteleuropa, Miinchen, Berlin: De- 
utscher Kunstverlag, 2002. 


57 

Vrlo je utjecajna bila njegova knjiga o arhitektonskom ornamen- 
tu i redovima »Architectvra: Von Aufštheilung, Symmetria vnd 
Proportion der Fiinff Seulen« (1593., 1594., 1598.). Vidi: ERIK 
FORSSMAN, Saule und Ornament - Studien zum Problem des 
Manierismus in den nordischen Sa4ulenbiichern und Vorlage- 
blattern des 16. und 17. Jahrhunderts, Stockholm, 1956. 


58 

Među istaknutim njegovim djelima je »Architectura Oder Ver- 
zeichnuf3 allerhand Einfassungen an Thiiren, Fenstern und Dec- 
ken«, izdana 1609. u Frankfurtu na Majni. HANNO-WALTER 
KRUFT, History of Architectural Theory, From Vitruvius to the 
present, New York, 1994. (Miinchen, 1985.), 168-171. 


59 

Krammerova knjiga Architectura »Von Den Funf Seulen Sambt 
Iren Ornamenten Und Zierden«, objavljena 1600. u Kolnu, od- 
nosno 1606. godine u Pragu bila je naročito uspješna. FELICITAS 
ROTHE, Das deutsche Akanthusornament des 17. Jahrhunderts, 
zur Frage seiner Selbstandigkeit. Berlin, 1938. 

60 

Vinjete su najčešće bile slikane bijelom, žutom ili zlatnom bojom 
na crnoj ili modroj podlozi. Bijele nalazimo na oltaru iz Muzeja 
grada Zagreba i na spomenutom oltaru u kapeli sv. Martina u 
Martinščini, a žute odnosno zlatne na oltaru sv. Lovre u Starom 
gradu Varaždinu iz 1617. i na okviru slike Raspeće u Gornjem 
Tkalcu iz 1674. godine. 


61 

Iluziju rezbarenog ukrasa na plošnim oltarnim krilima možemo 
vidjeti na oltaru sv. Lovre u Starom gradu Varaždinu iz 1617. 
godine i na bočnom oltaru Svete Obitelji u kapeli Uznesenja 
Blažene Djevice Marije u Gornjem Tkalcu iz 1628. godine (na 
restauratorskoj sondi). 


62 
O ornamentu okovlja na oltarima sjeverozapadne Hrvatske vidi: 
MARTINA WOLFF ZUBOVIC (bilj. 55) 


63 

Često se dešavalo i to da su strani majstori pozivani da narudžbu 
izvedu ovdje. S obzirom na jednostavnu konstrukciju, a ambici- 
ozan oslik izražene kvalitete, sasvim je moguće da je stolar bio 
domaći, a slikar gostujući. 


Summary 


Martina Ožanić - Ksenija Škarić 


From Cult to Museum and Back: Journey of an Artefact from Turopolje 


Concerning the fact that only a few altars from the first half 
of the 17" century have remained preserved in continental 
Croatia, new insights about them are always noteworthy, 
especially when they concern artefacts of considerable artis- 
tic value, such as the altar presently dedicated to the Trans- 
figuration and originally from the chapel of St Fabian and 
St Sebastian in the village of Kuče in the parish of (formerly 
Staro Čiče). Comparative material and archival research 
has revealed a series of hitherto unknown facts, including 
its date, the previous titular saint, the commissioner/donor, 
and the sequence of its transfers. Along with several other 
artworks from the Kuče chapel, the altar was donated to the 
Museum of the Free Royal City of Zagreb (today's Municipal 
Museum) in 1911 by parish priest Adam Podolšak, when 
the derelict wooden chapel from the 17% century was torn 
down and a new one built according to the design of architect 
Hector Friedrich Wilhelm Maria von Eckhel (Trieste, 1855 
- Zagreb, 1934). The Museum had been founded shortly 
before, in 1907, sponsored by the Society of the Brethren of 
the Croatian Dragon and largely owing to the initiative of 
Emilij Laszowski (Brlog kraj Ozlja, 1868 - Zagreb, 1949), his- 
torian, archivist, and its first director and curator. Together 
with historian Jankom Barlčo (Budanje kod Vipave, 1869 — 
Zagreb, 1941), Laszowski visited numerous monuments in 


the Turopolje region and was the last to describe the interior 
of the old wooden church. 


The retable was displayed at the Museum combined with 
two larger reliefs with the figures of torch-bearing angels 
among acanthus ornaments, from the workshop of sculp- 
tor Johannes Komersteiner, which were added instead of 
the missing pillars, and another, smaller relief of unknown 
provenance added to the predella. In this form, the altar was 
part of the permanent exhibition from 1945 at Opatička No. 
8, as well as the one at Opatička No. 20 from 1946 until the 
1970s, when it was moved to the museum depot. 


The architecture of the retable displays features typical of 
the altar programmes from continental Croatia during the 
first half of the 17% century: a simple, flat construction of 
the aedicule with an image between the pillars, painted with 
ornamental and figural motifs, and decorated with silver- 
coated and lacquered gem motifs. Rests of grains reveal that 
the pillars had a granulated coating, which is the earliest at- 
tested example of this extremely rare design and technique 
in continental Croatia, the other known examples being 
those of Martinščina (from the 1660s) and Brest Pokupski 
(ca. 1696). The predella inscription tells us that the altar 
was dedicated to St Anthony of Padua, but an x-ray shot of 

the inscription has shown that it hides an older inscription, 
showing that the altar had formerly been dedicated to St 
Mary Magdalene. This older inscription also reveals the 
name of the commissioner and possible donor: Zagreb's 
canon Ioannes Skerlecz (Ivan Škrlec, d. 1659). The chapel 
in Kuče never had an altar dedicated to St Mary Magdalene, 
since the one in question came there from the old parish 
church of St George in Staro Ciče, which is confirmed by 
the records of a canonical visitation from 1685, which tells 
that a sum of 3 Rhine guldens and 40 kreutzer was paid for 
“an old altar from the parish church" The altar of St Mary 
Magdalene was first mentioned during the canonical visita- 
tion of the parish church in 1649, which is the terminus ante 

quem for its production. Its artistic quality and the skilful 
hand of an anonymous painter indicate the ambitions and 
knowledge of its commissioner, as well as links with good 
workshops beyond the local setting. 


After more than a hundred years, the altar is about to return 
from the museum to the chapel of St Fabian and St Sebas- 
tian in Kuče, which makes it the first de-musealized and 
re-sacralized altar in Croatia. 


Keywords: Kuče, Staro Ciče, de-musealization, re-sacrali- 
zation, wooden altar, 17" century, Johannes Komersteiner, 
Municipal Museum of Zagreb 


